पाएं अपने शहर की ताज़ा ख़बरें और फ्री ई-पेपरडाउनलोड करें
गुड़गांव में कोरोना संक्रमण की रफ्तार बहुत तेजी से बढ़ रही है। वहीं मौत का आंकड़ा भी लगातार बढ़ता जा रहा है। बुधवार को जहां 24 घंटे में 4740 नए पेशेंट मिले, वहीं एक दिन में रिकॉर्ड 15 पेशेंट ने दम तोड़ दिया। ऐसे कुल पेशेंट का आंकड़ा जिला में बढ़कर 142894 तक पहुंच गया। वहीं जिला में अब तक 537 पेशेंट की मौत हो चुकी है। पिछले पांच दिन में ही गुड़गांव में 61 लोगों की मौत हो चुकी है। इसके अलावा मई महीने के पांच दिन में ही 19960 नए पेशेंट मिले हैं। हालांकि राहत इस बात की है कि जिला में 17691 पेशेंट रिकवर भी हुए हैं।
जिला में पिछले करीब दो महीने से लगातार कोरोना पेशेंट का आंकड़ा बढ़ रहा है, वहीं मौत के मामले भी तेजी से बढ़ रहे हैं। अप्रैल महीने में 59919 पेशेंट की पहचान हुई थी। वहीं 112 पेशेंट की मौत हो गई। वहीं मई महीने में भी तेजी से आंकड़ा बढ़ रहा है। मई महीने में ही 61 पेशेंट की मौत हो चुकी है। हालांकि जिला में सबसे अधिक टेस्टिंग की जा रही है। जहां अप्रैल महीने में 282364 लोगों के टेस्ट किए गए थे, वहीं मई महीने के पांच दिन में ही 67216 लोगों के टेस्ट किए जा चुके हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn